สวัสดีค่ะ คือหนูเป็นต่อมทอมซิลโตเรื้อรัง เพราะช่วงไปบวชชีหนูรับฝุ่นเข้าจมูกไปเยอะ แนะนำให้ตัด ถ้าไม่ตัดจะอันตรายไหมคะ แล้วมีโอกาสหายไหมค่ะถ้าไม่ตัด พอดีหนูกลัวการผ่าตัดมากค่ะ หนูแน่นคอมา3-5เดือนแล้วค่ะ ทรมานมากๆ
สวัสดีค่ะ ต่อมทอนซิลอักเสบเป็นโรคการติดเชื้อแบคทีเรียที่ต่อมทอนซิล ทำให้มีการอักเสบและติดเชื้อบริเวณต่อมทอนซิลเห็นเป็นหนอง มีอาการเจ็บที่คอ ไอ กลืนลำบาก มีไข้สูง หากมีการอักเสบหรือติดเชื้อขึ้นมาเป็นครั้งคราว การรักษาคือการรับประทานยาฆ่าเชื้อข้อบ่งชี้ในการผ่าตัดต่อมทอนซิลออก คือ ต่อมทอนซิลอักเสบบ่อย โดยมีอาการเจ็บคอใน 1 ปีบ่อยมากกว่า 6 ครั้งหรือเป็น 5 ครั้งต่อปี 2 ปีติดกัน หรือเป็น 3 ครั้งต่อปี 3 ปีติดกัน ต่อมทอนซิลโตมาก จนทำให้มีการอุดกั้นทางเดินหายใจโดยเฉพาะเวลานอน ซึ่งทำให้กรนเสียงดัง มีหยุดหายใจเป็นพักๆ เวลานอน ต่อมที่โตมากอาจทำให้กลืนลำบาก หรือต่อมทอนซิลโตข้างเดียว เนื่องจากอาจเป็นก้อนเนื้องอกหรือมะเร็ง แนะนำปรึกษาแพทย์ด้านหู คอ จมูกอีกครั้ง หากไม่ตัดออกอาจทำให้มีการติดเชื้อรุนแรงและเรื้อรังได้ ถ้ามีข้อบ่งชี้ในการผ่าตัดควรผ่าตัดออกค่ะ